stanford-oval/wikipedia huggingface dataset:
Yrjö Ropponen
Julkaisuja

Selostuksia poliisia koskevista asetuksista, 1921
Poliisin käsikirjoja. 1, Valvonnanalaisista henkilöistä, 1921
Poliisin käsikirjoja. 2, Rikosprosessuaalisista pakko- ja varokeinoista, 1921
Poliisin käsikirjoja. 3, Ohjesääntöisistä elinkeinoista, 1921
Poliisin käsikirjoja. 5, Rikosasioiden valmistavasta tutkinnasta, 1921, Rudolf von Schultz, suom. Yrjö Ropponen
Poliisin käsikirjoja. 6, Kokoontumis-, yhdistymis- ja painovapaus, 1923
Poliisin käsikirjoja. 7, Kulkutaudit ja tapaturmat, 1923
Poliisin käsikirjoja. 8, Yleinen liikenne, 1923
Poliisin käsikirjoja. 9, Maatalous ja sen sivutoimet, 1923
Selostuksia poliisia koskevista asetuksista. II, 1923
Raittiuspoliisin käsikirjanen, 1925
Poliisivalvonnasta yleisillä paikoilla, 1926
Poliisikäsikirja. 1, Poliisin järjestysmuodosta ja poliisitoiminasta yleensä, 1931
Poliisikäsikirja. 2, Järjestyspoliisi, 1931
Valtio- ja kunnallisoppi: poliisikouluutuksessa käytettäväksi laadittu, 1931
Rikospoliisi: rikosselvittely, toimintatavat, apuneuvot, 1932, Rudolf von Schultz, suom. Yrjö Ropponen
Handelning för poliskonstaplar, 1933
Poliisikäsikirja. 3 osa, Muutoksia ja lisäyksiä ynnä hakemisto koko teokseen, 1933
Rikostutkimustekniikan opas, 1943, Harry Söderman ja Ernst Fontell, suom. Yrjö Ropponen
Poliisikäsikirja. 1, Poliisin järjestysmuoto, poliisitoimenhaltijain yleiset oikeudet ja velvollisuudet, yleinen poliisitoiminta, 1936
Poliisikäsikirja. 2, Järjestyspoliisitoimintaa koskeva lainsäädäntö, 1936
Poliisimiehen asetuskokoelma: v. 1938, 1938
Aiheesta muualla

Y. Ropponen : Valtion poliisikoulu Suomenlinnassa, Helsingin Sanomat Viikkoliite, 01.12.1929, nro 48, s. 3, Kansalliskirjaston digitaaliset aineistot
Oletteko tekin edistäneet rikollisuutta? Suomen Kuvalehdelle kirjoittanut Valtion poliisikoulun johtaja Y. Ropponen, Suomen Kuvalehti, 15.02.1930, nro 7, s. 16, Kansalliskirjaston digitaaliset aineistot
Rosvik

| Rosvik |
| --- | --- |
 Rosvik
 Koordinaatit: 65°25′39″N, 21°41′23″E 
Valtio:   Ruotsi
Lääni:  Norrbottenin lääni
Maakunta:  Norrbotten
Kunta:  Piitime
Väkiluku (31.12.2023):  1 857
Rosvik on taajama Piitimen kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 1 857 asukasta vuoden 2023 lopussa.
Juho Someri

Juho Alfred Someri (sukunimi vuoteen 1901 Ärlund; 8. huhtikuuta 1875 Rymättylä – 29. elokuuta 1952 Helsinki) oli suomalainen matematiikan opettaja ja tilintarkastaja.
Somerin vanhemmat olivat perämies Johan Adolf Ärlund ja Johanna Kristina Vigren. Hän pääsi ylioppilaaksi 1894 Turun lyseosta ja valmistui filosofian kandidaatiksi 1901.
Someri toimi Haminan suomalaisen yhteiskoulun matemaattisten aineiden opettajana 1898–1908, Kuopion kauppakoulun johtajana ja kirjanpidon ja laskennon opettajana 1908–1910 sekä Helsingin kauppiaiden kauppakoulun kirjanpidon ja laskennon opettajana 1910–1921. Hän oli senaatin elintarviketoimituskunnan, elintarvikeministeriön ja valtion viljakonttorin tiliosaston johtajana 1918–1925 ja toimi tilintarkastajana vuodesta 1913. Someri perusti vuonna 1926 yhdessä Edvin Sederholmin ja K. A. Wideniuksen kanssa nimellä Widenius, Sederholm & Someri nykyisen KPMG -tilintarkastusyhtiön.
Someri kirjoitti yhdessä K. O. Winterin kanssa kauppalaskennon oppikirjan josta otettiin 11 painosta vuosien 1917–1952 välillä.
Juho Someri oli naimisissa 1901–1936 Aina Hanneliuksen, o.s. Hannikainen, (k. 1936) kanssa.
Teoksia

Kauppalaskento : alempia kauppaoppilaitoksia ja ominpäin opiskelua varten ; tekijät Juho Someri ja K. O. Winter. Kirja, Helsinki 1917, 2. painos 1918, 3. painos 1922, 4. painos 1925, 5. painos 1929, 6. painos WSOY 1936, 7. painos 1939, 8. painos 1943, 9.painos 1945, 10. painos 1948, 11. painos 1952 (Teoksen 4. painos Internet Archivessä)
Moby

| Moby |
| --- | --- |

Henkilötiedot
Koko nimi:  Richard Melville Hall
Syntynyt: 11. syyskuuta 1965 (ikä 59) Harlem, New York
Muusikko
Taiteilijanimi:  Moby, Voodoo Child, U.H.F., Barracuda, Brainstorm, DJ Cake, Lopez, Jack Lopez Obregon, Mindstorm ja Woodoo Child 
Tyylilajit:  tekno, Downtempo, electronica, trip hop, ambient ja house 
Soittimet:  piano, kitara, bassokitara ja kosketinsoitin 
Levy-yhtiöt:  Mute Records 
Aiheesta muualla
moby.com
  [ Muokkaa Wikidatassa ] [ ohje ]  
Moby (oikealta nimeltään Richard Melville Hall, s. 11. syyskuuta 1965 Harlem, New York) on yhdysvaltalainen elektronisen musiikin artisti. Moby on ottanut taiteilijanimensä sukulaisensa, kirjailija Herman Melvillen kirjasta Valkoinen valas, alkuperäiskielellä Moby Dicklähde?.
Musiikillinen ura

Moby soittaa itse kosketinsoittimia, kitaraa ja bassokitaraa. Hän on kuulunut punk-yhtyeeseen Vatican Commandos, mutta siirtyi elektroniseen musiikkiin vuonna 1989.
Mobyn ensimmäinen levy Elektra Records -levy-yhtiölle oli Everything Is Wrong, joka sai hyvät arvostelut kriitikoilta. Tämän jälkeen Moby julkaisi levyt Animal Rights ja I Like to Score, jotka eivät menestyneet kaupallisesti ja Mobyn ja Elektra Recordsin tiet erkanivat.
Mobyn lopullinen läpimurto tuli levyn Play myötä. Mobyn ja levyn suosiota edisti se, että levyn kaikki 18 kappaletta lisensoitiin elokuviin, televisioon tai mainoksiin.
Moby julkaisi vuonna 2005 albumin Hotel, jolta on julkaistu hittisingle "Lift Me Up".
Vuonna 2008 Moby osallistui Songs for Tibet -ohjelmaan ja tapasi Dalai Laman.
Henkilö

Moby on avoimesti tunnustuksellinen kristitty ja vegaani. Levyjen Everything Is Wrong ja Play kansilehdissä hän kirjoittaa muun muassa veganismista, luonnonsuojelusta ja humanitarismista.
Levyn Play kansilehdessä hän lisäksi vastustaa fundamentalistista uskonkäsitystä.
Diskografia > Studioalbumit

Moby (1992)
Ambient (1993)
Move (1993)
Everything Is Wrong (1995)
Animal Rights (1996)
Play (1999)
18 (2002)
Hotel (2005)
Last Night (2008)
Wait For Me (2009)
Destroyed (2011)
Innocents (2013)
Long Ambients 1: Calm. Sleep. (2016)
These Systems Are Failing (2016)
More Fast Songs About the Apocalypse (2017)
Everything Was Beautiful, and Nothing Hurt (2018)
Long Ambients 2 (2019)
All Visible Objects (2020)
Live Ambients – Improvised Recordings Vol. 1 (2020)
Reprise (2021)
Ambient 23 (2023)
Resound NYC (2023)
Always Centered at Night (2024)
Diskografia > Kokoelmat ja muut

Instinct Dance (1991)
Early Underground (1993)
Rare: The Collected B-Sides 1989–1993 (1996)
Everything Is Wrong – DJ Mix Album (1996)
I Like to Score (1997)
Songs 1993–1998 (2000)
Play: The B-Sides (2000)
18 B Sides + DVD (2003)
Go – The Very Best of Moby (2006)
Go – The Very Best of Moby: Remixed (2007)
Be The One EP (2011)
Aiheesta muualla

Wikimedia Commonsissa on kuvia tai muita tiedostoja aiheesta .
Moby.com
Gomoby.net Go – The Very Best of Moby (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Espanja  Ranska  BnF data  Saksa  Italia  Israel  Yhdysvallat  Ruotsi  Latvia  Tšekki  Korea  Kroatia  Alankomaat  Puola 
Taiteenala:  Grammy Awards  MusicBrainz 2  RKD Artists 2 
Henkilöt:  Deutsche Biographie  DDB  Trove 
Muut:  Europeana  SNAC  IdRef
Lehi (Mormonin kirja)

Lehi perheineen. Valokuva vuodelta 1888.
Lehi on Mormonin kirjassa esiintyvä hahmo, jonka kerrotaan eläneen Jerusalemissa vuoden 600 eaa. tienoilla. Hänet kuvataan profeetaksi ja patriarkaksi, joka johtaa perheensä maanpakoon ja lopulta luvattuun maahan eli Amerikkaan. Lehin kuoltua hänen poikansa riitaantuvat ja näiden kannattajat jakaantuvat kahdeksi kansaksi: oikeamielisiksi nefiläisiksi ja jumalattomiksi lamanilaisiksi. Jälkimmäisten kautta Lehi on intiaanien esi-isä.
Lehin mukaan on nimetty useita Yhdysvalloissa sijaitsevia paikkakuntia. Myös Mormonin kirjan kertomus Lehin unesta ja elämän puusta on mormonikulttuurissa tunnettu. Lehin olemassaolosta ei kuitenkaan ole tieteellistä näyttöä, ja sekulaarit historiantutkijat pitävät häntä sepitteellisenä hahmona.
Mormonin kirjan kertomus > Elämäkerta

Mormonin kirjan mukaan Lehi asui lapsuutensa ja nuoruutensa Jerusalemissa. Hänellä on vaimo Saria ja neljä poikaa. Varsinainen kertomus alkaa Juudan kuningas Sidkian ensimmäisenä hallitusvuonna. Jerusalemiin ilmaantuu monia profeettoja, jotka varoittavat kaupungin tuhoutuvan ellei kansa tee parannusta. Lehi menee erämaahan rukoilemaan ja hänen eteensä ilmestyy tulipatsas. Kotiin palattuaan hän näkee näyn messiaasta ja kahdestatoista opetuslapsesta ja profetoi Jerusalemin hävityksestä. Juutalaiset eivät usko hänen varoituksiaan vaan alkavat vainota häntä. Niinpä Lehi perheineen pakenee erämaahan. Hänen vanhimmat poikansa Laman ja Lemuel kapinoivat isäänsä vastaan, mutta pojista nuorin Nefi pysyy uskollisena.
Lehi lähettää poikansa takaisin Jerusalemiin hakemaan pronssisia levyjä, joihin on kaiverrettu juutalaisten aikakirja ja Lehin sukuluettelo. Kun poikien paluu viipyy, Saria kuvittelee näiden kuolleen ja alkaa syytellä Lehiä. Viimein Nefi kuitenkin onnistuu tehtävässä ja palaa erämaahan mukanaan pronssilevyt sekä Soram-nimisen mies, joka liittyy Lehin seurueeseen. Lehi tutkii sukuluetteloa ja saa tietää olevansa Joosefin jälkeläinen. Myöhemmin hän lähettää poikansa Jerusalemiin vielä kerran hakemaan muuatta Ismaelia ja tämän perhettä, johon kuuluu naimaikäisiä tyttäriä. Lehin pojat ottavat Ismaelin tyttäret vaimoikseen ja seurue lähtee vaeltamaan erämaassa liahonaksi kutsutun laitteen opastamana. He kulkevat eteläkaakon suuntaan pysytellen lähellä Punaisenmeren rantaa. Vaellus kestää kauan ja Ismael kuolee sen aikana. Hänet haudataan Nahom-nimiseen paikkaan. Saria synnyttää erämaassa Lehille kaksi poikaa: Jaakobin ja Joosefin.
Herran käskystä Nefi rakentaa laivan, jolla Lehi seurueineen purjehtii luvattuun maahan eli Amerikkaan. Matkalaiset perustavat siirtokunnan, alkavat viljellä maata ja valmistavat metallista levyjä, joihin on määrä kirjoittaa Lehin jälkeläisten historia. Lehi profetoi, ”että mikäli ne, jotka Herra Jumala tuo pois Jerusalemin maasta, pitävät hänen käskynsä, he menestyvät tässä maassa; ja heidät pidetään salassa kaikilta muilta kansakunnilta, jotta he voisivat pitää tämän maan hallussaan.” Mutta jos he vaipuvat epäuskoon, Jumala ”tuo heidän luoksensa toisia kansakuntia”, jotka ”hajottavat ja lyövät” heidät, ja ”heidän keskuudessaan on oleva verenvuodatuksia ja suuria rangaistuksia”. Ennen kuolemaansa Lehi neuvoo jälkeläisiään ja siunaa heidät.
Isänsä kuoltua Lehin pojat riitautuvat lopullisesti. Nefin seuraajat noudattavat Mooseksen lakia, kun taas Lamanin ja Lemuelin kannattajista tulee jumalattomia raakalaisia. Nefiläiset lisääntyvät ja rakentavat suuria kaupunkeja, mutta lopulta lamanilaiset tuhoavat heidät ja unohtavat alkuperänsä. Lamanilaisten kautta Lehi on intiaanien esi-isä.
Mormonin kirjan kertomus > Sukupuu

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 | 40 | 41 | 42 | 43 | 44 | 45 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | Lehi | Lehi | Lehi | Lehi | Lehi | Lehi |  |  | Saria | Saria | Saria | Saria | Saria | Saria |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  | Lehi | Lehi | Lehi | Lehi | Lehi | Lehi |  |  | Saria | Saria | Saria | Saria | Saria | Saria |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |


| Laman | Laman | Laman | Laman | Laman | Laman |  |  | Lemuel | Lemuel | Lemuel | Lemuel | Lemuel | Lemuel |  |  | Sam | Sam | Sam | Sam | Sam | Sam |  |  | Nefi | Nefi | Nefi | Nefi | Nefi | Nefi |  |  | Jaakob | Jaakob | Jaakob | Jaakob | Jaakob | Jaakob |  |  | Joosef | Joosef | Joosef | Joosef | Joosef | Joosef |
| Laman | Laman | Laman | Laman | Laman | Laman |  |  | Lemuel | Lemuel | Lemuel | Lemuel | Lemuel | Lemuel |  |  | Sam | Sam | Sam | Sam | Sam | Sam |  |  | Nefi | Nefi | Nefi | Nefi | Nefi | Nefi |  |  | Jaakob | Jaakob | Jaakob | Jaakob | Jaakob | Jaakob |  |  | Joosef | Joosef | Joosef | Joosef | Joosef | Joosef |
Lehillä on myös tyttäriä, mutta heidän nimiään tai lukumääräänsä ei mainita.
Elämän puu

Mormonin kirja kertoo Lehin nähneen erämaavaelluksensa aikana unessa näyn elämän puusta. Hänen poikansa Nefi näki myöhemmin saman näyn. Nefi tarjoaa näystä myös tulkinnan:
Puu, jonka hedelmät ovat valkoisia ja makeita ja joka symboloi Jumalan rakkautta ja Jeesuksen sovitustyötä.
Kapea polku, jonka vieressä kulkee rautainen kaide ja joka johtaa puulle. Kaide symboloi ”Jumalan sanaa”.
Saastaisen veden lähde ja joki, jonka ”syvyydet ovat helvetin syvyyksiä”.
”Pimeyden sumu”, joka symboloi Saatanan kiusauksia. Monet kapean polun kulkijat eksyvät sumun tähden, mutta ne, jotka pitävät kiinni rautakaiteesta, pääsevät perille saakka.
Suuri rakennus, johon kokoontunut väkijoukko osoittelee ja pilkkaa niitä, jotka syövät elämän puun hedelmää. Rakennus symboloi maailman ylpeyttä, ja lopulta se sortuu, kuten on käyvä myös niiden kansojen, ”jotka taistelevat Karitsan kahtatoista apostolia vastaan.”
Lehin uni on mormonikulttuurissa tunnettu. Yleisimmän tulkinnan mukaan he, jotka seuraavat rautakaidetta eli pyhiä kirjoituksia, pääsevät lopulta osalliseksi elämän puun hedelmistä eli Jumalan rakkaudesta. Näylle on ehdotettu kuitenkin myös syvällisempiä ja enteellisempiä tulkintoja, ja sen kuvastossa on yhtymäkohtia Eedenin puutarhaan, hyvän ja pahan tiedon puuhun sekä syntiinlankeemuskertomukseen. Corbin T. Volluzin (1993) mukaan sen ”symbolinen profetia” on eräs mormonismin pyhien kirjoitusten ”rikkaimmista, joustavimmista ja kauaskantoisimmista”.
Lehin ja Nefin näky muistuttaa unta, jonka mormonismin perustajan Joseph Smithin isä oli nähnyt vuonna 1811, vuosia ennen Mormonin kirjan julkaisua. Kuvauksissa on tosin pieniä eroja, esimerkiksi rautakaiteen tilalla oli Smith vanhemman unessa köysi.
Historiallisuus

Mormonit ovat perinteisesti katsoneet Mormonin kirjan kuvaavan todellisia henkilöitä ja tapahtumia.  Kirjan kertomuksen tueksi ei kuitenkaan ole tieteellistä näyttöä, ja sekulaarit tutkijat pitävät sitä 1800-luvulla sepitettynä fiktiona.
Brigham Youngin yliopiston arkeologi M. Wells Jakeman esitti 1950-luvulla, että Izapan steela 5 kuvaisi Lehin näkyä elämän puusta. Steelasta alettiin jopa valmistaa muovisia jäljitelmiä, joita myytiin mormoneille. Sekulaarien tutkijoiden mukaan yhtäläisyydet ovat pinnallisia ja todellisuudessa steela esittää mesoamerikkalaisen uskonnon maailmanpuuta.
Merkitys

Lehin mukaan on nimetty kaupunki Utahissa ja kylä Arizonassa.
Nefin näky Lehin unesta. Valokuva Kumoran kukkulalla järjestetystä kuvaelmasta, 2011.
Atsteekkipiirros, joka 1800-luvulla julkaistun kirjan mukaan esittää Lehin matkoja.
Jason Isbell

| Jason Isbell |
| --- | --- |

Henkilötiedot
Syntynyt: 1. helmikuuta 1979 Green Hill, Lauderdalen piirikunta, Alabama
Ammatti:  laulaja-lauluntekijä, kitaristi
Muusikko
Tyylilajit:  southern rock, alternative country, folk
Soittimet:  kitara
Levy-yhtiöt:  New West Records   Lightning Rod Records   Southeastern Records
Palkinnot
 Grammy 
Aiheesta muualla
Kotisivut
  [ Muokkaa Wikidatassa ] [ ohje ]  
Michael Jason Isbell  (s. 1. helmikuuta 1979) on yhdysvaltalainen kuusinkertaisesti Grammy-palkittu laulaja-lauluntekijä ja kitaristi. Isbellin musiikillista tyyliä on kutsuttu americanaksi.
Valikoitu diskografia > Studioalbumit

Sirens of the Ditch (2007)
Jason Isbell and the 400 Unit (400 Unitin kanssa, 2009)
Here We Rest (400 Unitin kanssa, 2011)
Southeastern (2013)
Something More Than Free (2015)
The Nashville Sound (400 Unitin kanssa, 2017)
Reunions (400 Unitin kanssa, 2020)
Georgia Blue (400 Unitin kanssa, 2021)
Weathervanes (400 Unitin kanssa, 2023)
Valikoitu diskografia > Live-albumit

Live at Twist & Shout 11.16.07 (2007)
Live from Alabama (2012)
Live from the Ryman (2018)
Live from the Ryman Vol. 2 (2024)
Käännös suomeksi
Camille Rast

| Camille Rast |
| --- | --- |

Henkilötiedot
Syntynyt: 9. heinäkuuta 1999 (ikä 25)
Uran tiedot
Laji:  alppihiihto 
Maailmancup
Kaudet:  2016–
Voitot:  2
Palkintokorokkeella:  5
 Tietolaatikko päivitetty 17. tammikuuta 2025 
Aiheesta muualla
www.camillerast.ch
| Mitalit> Maa:  Sveitsi.Naisten alppihiihto.MM-kilpailut  | Mitalit> Maa:  Sveitsi.Naisten alppihiihto.MM-kilpailut  | Mitalit> Maa:  Sveitsi.Naisten alppihiihto.MM-kilpailut  | Maa:  Sveitsi> Naisten alppihiihto. |
| --- | --- | --- | --- |
|  Kultaa | Saalbach 2025 | pujottelu |  |
Camille Rast (s. 9. heinäkuuta 1999 Vétroz, Valais, Sveitsi) on sveitsiläinen alppihiihtäjä, joka edustaa Ski Club Vétrozia. Hän on voittanut pujottelussa maailmanmestaruuden ja kaksi maailmancupin osakilpailua.
Rast kilpaili alppihiihdon maailmancupissa ensimmäisen kerran Söldenin suurpujottelussa lokakuussa 2016. Ensimmäiset maailmancupin pisteensä hän saavutti Kronplatzin suurpujottelussa tammikuussa 2017 oltuaan yhdeksäs. Tämän saavutuksensa hän ylitti sijoittumalla kuudenneksi Flachaun pujottelussa tammikuussa 2021 ja edelleen sijoittumalla neljänneksi Schladmingin pujottelussa tammikuussa 2022. Kaudella 2024-2025 hän saavutti ensimmäisen maailmancupin palkintokorokesijat oltuaan kolmas pujottelussa Gurglissa ja suurpujottelussa Killingtonissa. Ensimmäisen maailmancup-osakilpailuvoittonsa Rast saavutti pujottelussa Killingtonissa 2024. Hän voitti samalla kaudella myös Flachaun pujottelun.
Nuorten MM-kilpailuissa Rast sai kultaa pujottelussa Åressa vuonna 2017 ja hopeaa suurpujottelussa Val di Fassassa vuonna 2019. Ensimmäisissä aikuisten arvokilpailuissaan St. Moritzin MM-kilpailuissa 2017 hän sijoittui joukkuekilpailussa neljänneksi ja suurpujottelussa 28:nneksi. Cortina d'Ampezzon MM-kilpailuissa 2021 hän sijoittui joukkuekilpailussa neljänneksi ja pujottelussa kahdeksanneksi. Pekingin olympialaisissa 2022 hän sijoittui pujottelussa seitsemänneksi ja suurpujottelussa 16:nneksi. Courchevelin / Méribelin MM-kilpailuissa 2023 hän oli parisuurpujottelussa kahdestoista ja suurpujottelussa neljästoista.  Saalbachin MM-kilpailuissa 2025 hän voitti kultaa pujottelussa ja sijoittui suurpujottelussa  11:nneksi.
Sveitsin mestaruuden Rast voitti suurpujottelussa vuosina 2019 ja 2021.
Lillpite

| Lillpite |
| --- | --- |

 Lillpite
 Koordinaatit: 65°22′14″N, 21°09′23″E 
Valtio:   Ruotsi
Lääni:  Norrbottenin lääni
Maakunta:  Norrbotten
Kunta:  Piitime
Väkiluku (31.12.2023):  399
Lillpite on taajama Piitimen kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 399 asukasta vuoden 2023 lopussa.
Kuopion VPK

Kuopion VPK on 1877 perustettu, Kuopion Kylmämäessä sijaitseva sopimuspalokunta.
Palokunta toimi vuoteen 1977 asti Kuopion museon yhteydessä, josta VPK muutti Kelloniemen asemalle "väliaikaisiin tiloihin" vuonna 1977. 2024 VPK osti ensimmäisen oman asemansa. Kuopion VPK muutti Kylmämäen asemalle 20.1.2025.
Paloasema sijaitsee osoitteessa Purukatu 7.
Palokunnassa toimii miehistö-, nuoriso- sekä varhaisnuoriso-, sekä tukiosasto.
Kalusto

| Yksikkötunnus | Tyyppi | Merkki ja malli | Valmistusvuosi | Omistaja |
| --- | --- | --- | --- | --- |
| R PS 181 | Sammutusauto | Scania 114G | 2003 | Pohjois-Savon Pelastuslaitos |
| R PS 1812 | Sammutusauto | Scania 113M | 1995 | Pohjois-Savon Pelastuslaitos |
| R PS 187 | Miehistönkuljetusauto | Mercedes-Benz Vito | 2022 | Kuopion VPK |
| R PS 1872 | Miehistönkuljetusauto | Nissan Navara | 2007 | Kuopion VPK |
Kiikalan koulut

Kiikalan koulut ovat vuoteen 2009 Kiikalan kunnassa Varsinais-Suomen maakunnassa, aiemmin Turun ja Porin läänissä, ja vuonna 2009 tapahtuneen Salon seudun kuntaliitoksen jälkeen Kiikalassa Salossa toimineita perusopetuksen tai muita kouluja. Lisäksi käsitellään muutkin Kiikalassa toimineet oppilaitokset sekä kiikalalaisten koulunkäynti muualla.
Perusopetuksen koulut > Kansakoulut

Ennen peruskoulu-uudistusta 1976 Kiikalassa toimivat seuraavat kansakoulut:
Hirsjärven kansakoulu, Kruusila, perustettu 1902, yhteinen Kiskon kunnan kanssa, muuttui peruskouluksi vuonna 1976.
Hirvelän kansakoulu, Hirvelä, 1921-1966, liitettiin Kärkelän koulupiiriin
Johannislundin kansakoulu, Johannislund, 1904-1960, aluksi Johannislundin lasitehtaan yksityinen kansakoulu vuosina 1904-1910, kunnallinen 1911-1960, liitettiin lasitehtaan toiminnan loputtua vuonna 1960 Yltäkylän koulupiiriin.
Komisuon kansakoulu, Komisuo, perustettu 1883, peruskouluksi 1976.
Kärkelän kansakoulu, Kärkelä, 1922-1964, yhdistetty Perkiön kansakoulun kanssa uudeksi Kärkelän kouluksi 1964, jolloin Perkiön koulun nimi muutettiin Kärkelän kouluksi ja koulu Kärkelässä loppui.
Peltolan kansakoulu, Peltola, 1921-1964, yhdistettiin Komisuon koulupiiriin
Perkiön kansakoulu, Kärkelä, Perkiö, yhteinen Kuusjoen kunnan kanssa, toiminnassa 1948-1964, yhdistettiin vuonna 1964 Kärkelän koulupiirin kanssa uudeksi Kärkelän kouluksi, jolloin koulu Kärkelässä lopetettiin ja Perkiön koulun nimi muutettiin Kärkelän kouluksi. Peruskouluksi 1976.
Rekijoen kansakoulu. Perustettu 1924, peruskouluksi 1976.
Uuden-Hirvelän kansakoulu, Hirvelä, Uusi-Hirvelä, perustettu 1917, peruskouluksi 1976.
Yltäkylän kansakoulu, Yltäkylä, 1928-1964, yhdistettiin Komisuon koulupiiriin
Perusopetuksen koulut > Peruskoulun ala-asteet ja alakoulut

Kiikalassa vuoden 1976 peruskoulu-uudistuksen jälkeen ja Kiikalassa Salossa vuoden 2009 Salon seudun kuntaliitoksen jälkeen ovat toimineet seuraavat peruskoulun ala-asteet ja myöhemmin alakoulut:
Hirsjärven koulu. Peruskouluksi 1976. Lopetettiin 1993.
Komisuon koulu. Peruskouluksi 1976. Toiminnassa 2018.
Kärkelän koulu, Peruskouluksi 1976. Lopetettiin 1996.
Rekijoen koulu. Peruskouluksi 1976. Lopetettiin 2014.
Uuden-Hirvelän koulu. Peruskouluksi 1976. Lopetettiin 1991.
Kansalaiskoulu

Vuosina 1964-1967 Kiikalassa toimi Kiikalan kansalaiskoulu Yltäkylän koululta sen lakatessa vapautuneissa tiloissa Kiikalan  Yltäkylässä. Vuodesta 1967 peruskouluun siirtymiseen asti vuonna 1976 Kiikalasta käytiin kansalaiskoulua Somerolla Someron kansalaiskoulussa.
Keskikoulu ja lukio

Yhteiskoulujen ja lukioiden ollessa yksityisiä, eräs koulupaikkakunta Kiikalan oppilaille oli ollut naapurikunta Somero. Kun Someron yhteiskoulu vuonna 1968 jaettiin kunnalliseksi keskikouluksi ja lukioksi, Kiikalan kunta tuli mukaan perustetun Someron-Kiikalan kunnallisen keskikoulun toimintaan ja koulunkäynti Kiikalasta tuli sekä kansalaiskoulun että keskikoulun osalta suuntautumaan Somerolle.
Peruskoulun yläaste ja lukio

Siirryttäessä peruskouluun vuonna 1976 peruskoulun ylempien luokkien koulunkäynti Kiikalasta jatkui Someron–Kiikalan peruskoulun yläastella ja Someron lukiossa. Tämä päättyi Salon seudun kuntaliitokseen 2009.lähde?
Erityisopetus

Erityisopetusta Kiikalan oppilaille tarjosi vuodesta 1967 Someron kunnan kanssa yhteinen Someron–Kiikalan erityiskoulun, myöhemmin vuodesta 1976 Härkätien koulu, joka toimi Somerolla ensin entisen Joensuun kansakoulun tiloissa Hämeen Härkätien varrella Someron keskustaajamassa Joensuussa ja myöhemmin Someron Joensuun koulun yhteydessä. Vuonna 1998 erityisopetus Somerolla integroitiin muuhun opetukseen.
Kansalaisopisto

Kiikala kuului vuodesta 1968 Somerolla toimineen Someron kansalaisopiston toiminta-alueeseen. Tämä yhteistyö päättyi Kiikalan liityttyä Saloon vuonna 2009.